# 4.3. Expresándovos!

# Posta en común

Chegou o momento de compartir o voso traballo co resto da clase! Cada grupo expoñeredes o voso cómic e explicaredes:

- O conto ou lenda no que se basea o voso deseño, e a mensaxe ou historia que quixestes transmitir.
- A composición artística: os planos, encadres e angulacións.
- Os elementos propios da linguaxe do cómic que empregastes.
- O deseño dos personaxes e as expresións faciais para captar a atención.
- As referencias doutros cómics que vos inspiraron, explicando brevemente como influíron no voso proxecto.

Escoitade con atención as presentacións dos outros grupos e sede claros e concisos na vosa exposición.

## Lectura facilitada

Chegou o momento de compartir o voso traballo co resto da clase!

Cada grupo expoñeredes o voso cómic e explicaredes:

- O conto ou lenda no que se basea o voso deseño.
- A mensaxe ou historia que quixestes transmitir.
- A composición artística:
  - Os planos.
  - Os encadres.
  - As ngulacións.
- Os elementos propios da linguaxe do cómic que empregastes.
- O deseño dos personaxes e as expresións faciais para captar a atención.
- As referencias doutros cómics que vos inspiraron,

explicando brevemente como influíron no voso proxecto.

Escoitade con atención as presentacións dos outros grupos.

## Audio

audio/wav

# Coavaliación

Despois de escoitar todas as presentacións, valoraredes os cómics dos outros grupos. Para iso, en equipo, reflexionade sobre os seguintes aspectos de cada cómic:

- A claridade e impacto do deseño.
- O uso dos elementos propios do cómic: viñetas, globos, título, carteleiras, liñas cinéticas, metáforas visuais e onomatopeas.
- O uso dos diferentes planos: encadres e angulacións.
- A creatividade e orixinalidade no deseño de escenarios e personaxes.

Deberedes completar unha ficha de coavaliación, indicando os puntos fortes de cada cómic e suxerindo posibles melloras. Lembrade facer valoracións respectuosas e construtivas, xa que o obxectivo é aprender traballando en equipo.

## Lectura facilitada

Despois de escoitar todas as presentacións, valoraredes os carteis dos outros grupos.

En equipo, reflexionade sobre os seguintes aspectos de cada cartel:

- A claridade e impacto da mensaxe.
- O uso do formato, o equilibrio e o peso visual.
- A creatividade e orixinalidade do deseño.

Deberedes completar unha ficha de coavaliación.

Indicade os puntos fortes de cada cartel.

Suxeride posibles melloras.

Lembrade ser respectuosos e construtivos coas vosas valoracións.

O bxectivo é aprender xuntos.

## Audio

audio/wav

## Guía de observación

Se queres acceder ao documento en PDF fai clic nesta ligazón.

Páxina 23 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)