# 4.2. Ilustrando a tradición oral

# Rescatadores de contos

Agora poñeredes en práctica o "plan de rescate" con todo o que fostes aprendendo ata o momento, que non é pouco!

Rescatade esas antigas historias, transformándoas en fermosas viñetas e textos que cheguen ao corazón dos vosos futuros lectores e lectoras.

Lembrade revisar en cada momento se estades realizando os pasos axeitadamente, seguindo as indicacións que tedes a continuación.

## Lectura facilitada

Agora poñeredes en práctica o "plan de rescate" con todo o que fostes aprendendo ata o momento, que non é pouco!

1. Rescatade esas antigas historias.
2. Transformándoas en fermosas viñetas e textos que cheguen ao corazón dos vosos futuros lectores e lectoras.
3. Lembrade revisar en cada momento se estades realizando os pasos axeitadamente.

Seguide as indicacións que tedes a continuación.

## Audio

audio/wav

# Comprobade os pasos seguidos

Todo proxecto artístico require seguir unhas pautas que debedes ter presentes. Para asegurarvos de que non queda nada atrás, é importante que vaiades revisando o voso traballo e comprobando se ides cumprindo cada un dos puntos da lista de control que tedes a continuación.

Sede sinceros ao responder; só así poderedes mellorar e sacar adiante un proxecto artístico de calidade.

Para iso, tódolos apartados deben aparecer como superados!

## Lectura facilitada

Todo proxecto artístico require seguir unhas pautas que debedes ter presentes.

Por iso é importante que vaiades revisando o voso traballo.

Comprobade se ides cumprindo cada un dos puntos da lista de control que tedes a continuación.

Sede sinceros ao responder.

Tódolos apartados deben aparecer como superados!

## Audio

audio/wav

## Lista de cotexo

Analizando o voso cómic
Ítem | Si | Non
--- | --- | ---
O cómic conta con variedade de viñetas? |  |
Os textos acompañan e axudan a entender as ilustracións? |  |
Os textos son facilmente lexibles (teñen bo tamaño e a escrita está coidada)? |  |
Empregouse unha variedade de tipos de planos, tanto segundo o encadre como a angulación (primeiro plano, xeral, picado, nadir etc)? |  |
Empregouse unha variedade de composicións audiovisuais (sinxela, asimétrica, equilibrada, regra dos terzos etc)? |  |
O cómic levouse a cabo con coidado (está ben rotulado, coloreado etc). |  |
Todas as persoas que compoñen o grupo participaron na creación do cómic asumindo os diferentes roles (guionista, ilustrador/a, entintador/a, colorista, rotulista)? |  |
Todas as persoas que compoñen o grupo participaron na maquetación dixital do cómic? |  |
Todas as persoas que compoñen o grupo participaron na presentación pública do cómic? |  |

## Lectura facilitada

Páxina 22 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)