# 3.1. Saber para contar

# Gardiáns da nosa historia

A tradición oral galega está chea de contos e lendas fascinantes que foron pasando de xeración en xeración. Agora, é a vosa quenda de darlles vida dun xeito diferente e actual: transformándoas nun cómic!

Antes de comezar a vosa creación, aprenderedes sobre a linguaxe audiovisual, explorando como se contan historias a través do cómic, da fotografía, do cine e da animación. Descubriredes como se constrúe unha viñeta, como se xera a sensación de movemento ou emocións nunha imaxe, e como se organizan os planos e os encadres para contar mellor unha historia.

A través de diferentes actividades, practicaredes estas técnicas e analizaredes exemplos que vos axuden a comprender mellor a linguaxe audiovisual.

Cando esteades preparados e preparadas, asumiredes o reto final: crear o voso propio cómic baseado nunha lenda ou conto popular galego. Será unha maneira creativa e persoal de manter viva a nosa cultura, utilizando as ferramentas do mundo da imaxe e da narrativa gráfica.

Estades preparados para ser os gardiáns e gardiás da nosa historia?

## Lectura facilitada

A tradición oral galega está chea de contos e lendas fascinantes.

Foron pasando de xeración en xeración.

Agora, é a vosa quenda de darlles vida dun xeito diferente e actual: transformándoas nun cómic!

Antes de comezar a vosa creación, aprenderedes sobre a linguaxe audiovisual, explorando como se contan historias a través:

- Do cómic.
- Da fotografía.
- Do cine,
- Da animación.

Descubriredes:

- Como se constrúe unha viñeta.
- Como se xera a sensación de movemento ou emocións nunha imaxe.
- Como se organizan os planos e os encadres para contar mellor unha historia.

Practicaredes estas técnicas e analizaredes exemplos que vos axuden a comprender mellor a linguaxe audiovisual.

Cando esteades preparados e preparadas, asumiredes o reto final:

- Crear o voso propio cómic baseado nunha lenda ou conto popular galego.

Será unha maneira creativa e persoal de manter viva a nosa cultura, utilizando as ferramentas do mundo da imaxe e da narrativa gráfica.

Estades preparados e preparadas para ser os gardiáns da nosa historia?

## Audio

audio/wav

Páxina 13 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)